
R A P O R T

asupra proiectului Legii Coş – Bebe privind acordarea de trusouri 

pentru nou-născuţi
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu proiectul Legii Coş – Bebe privind acordarea de trusouri pentru nou-născuţi, trimis cu adresa nr. PL.X 256 din 10 aprilie 2006.
La întocmirea prezentului raport Comisia a avut în vedere avizele:

· Consiliului Legislativ (nr.1570/04.11.2005 - favorabil)

· Consiliului Economic şi Social (nr.2674a/30.11.2005 - negativ)
· Comisiei juridice, de disciplină şi imunităţi (nr.31/433/19.04.2006 - favorabil)

· Comisiei pentru administraţie publică, amenajarea teritoriului şi echilibru ecologic (nr.26/839/19.04.2006 - favorabil)
· Comisiei pentru buget, finanţe şi bănci (nr.232/04.05.2006 - negativ),
precum şi punctul de vedere al Guvernului (nr. - negativ/favorabil).
Proiectul de lege are ca obiect de reglementare acordarea unui trusou pentru nou-născuţi, în unităţile spitaliceşti, în limita unei valori de 150 lei pentru fiecare nou-născut.
Comisia propune Plenului Camerei Deputaţilor respingerea proiectului de lege din următoarele considerente:

a) prin prevederile sale, proiectul de act normativ nu asigură realizarea obiectivelor descrise în expunerea de motive;

b) nu se justifică acordarea acestui ajutor tuturor nou-născuţilor; ar trebui acordat în funcţie de veniturile familiei, pentru a fi ţintite familiile aflate în nevoie;

c) soluţia finanţării din bugetele locale nu este corectă, întrucât acestea sunt insuficiente pentru a susţine şi acest tip de prestaţie;

d) adoptarea acestui proiect nu este o soluţie în rezolvarea problemei abandonului de copii în maternităţi, întrucât acordarea acestui trusou nu acoperă necesarul de cheltuieli legate de naşterea unui copil.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-l Cătălin Dănilă – Secretar de Stat, Ministerul Muncii, Solidarităţii Sociale şi Familiei 
b) invitaţi: d-na Mihaela Grecu – director, d-na Cecilia Sebe – expert şi d-na Adriana Nedu – expert, în cadrul Ministerului Muncii, Solidarităţii Sociale şi Familiei.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 9 voturi pentru, 4 voturi împotrivă şi 3 abţineri.

5. Proiectul de lege a fost adoptat de Senat în şedinţa din 5 aprilie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma dezbaterii în şedinţa din 13 iunie 2006, Comisia propune respingerea proiectului de lege.

